Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 266/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

Meddelelse af en standardændring til ændring af enhedsdokumentet

»Côtes du Marmandais«

PDO-FR-A0683-AM02

Meddelelsesdato: 7. maj 2021

BESKRIVELSE AF OG BEGRUNDELSE FOR DEN VEDTAGNE ÆNDRING

1. Henvisning til den officielle geografiske kode

Der er tilføjet en henvisning til den officielle geografiske kode til listen over kommuner i det geografiske område og området i umiddelbar nærhed af produktspecifikationen.

Punkt 6 og 9 i enhedsdokumentet ændres.

2. Landbrugsmiljøbestemmelser

Der er tilføjet landbrugsmiljøbestemmelser:

Permanent græsdække omkring parcellerne (foragre og områder mellem parceller uden beplantning og udyrkede) er obligatorisk. Denne forpligtelse gælder ikke i tilfælde af sanering af foragre, navnlig som følge af erosion eller usædvanlige vejrforhold.

Kemisk ukrudtsbekæmpelse på foragre er forbudt.

Kemisk ukrudtsbekæmpelse på hele vindyrkningsarealet er forbudt.

Vinavleren griber ind og justerer dosen af plantebeskyttelsesmiddel pr. hektar efter sygdomspresset, det fænologiske stadium og det samlede areal af den plante, der skal beskyttes.

Disse ændringer er et forsøg på i højere grad at tage hensyn til såvel samfundets krav om at brugen af plantebeskyttelsesmidler som til miljøet.

Denne ændring medfører ikke en ændring af enhedsdokumentet.

3. Ændring af udbyttet for rosévine

Udbytte og maksimalt udbytte for rosévine.

Udbyttet sættes op fra 55 til 60 hl/ha, og det maksimale udbytte sættes op fra 66 til 70 hl/ha. Der er anmodet om stigningen for at dække efterspørgslen på markederne, da forbruget af rosévine er stigende på både det franske og det internationale marked.

Punkt 5 i enhedsdokumentet ændres.

4. Ønologiske fremgangsmåder

Sætningen vedrørende sammenstikning af druesorter er blevet revideret af klarhedshensyn. Der er tilføjet: »Rødvinene stammer fra en sammenstikning af druer eller af vine fremstillet af mindst to druesorter, heraf mindst én hoveddruesort.«

Forbuddet mod at anvende ønologisk kul til fremstilling af rosévin er blevet ophævet for at give vinavlerne mulighed for at bekæmpe skimmelsygdomme i de fade, der er blevet smittet.

Punkt 5 i enhedsdokumentet ændres.

5. Tilknytning til oprindelsesstedet

Under afsnittet om tilknytning til oprindelsesstedet udgår sætningen: »Rødvinene og rosévinene er tørre vine, der skal være fremstillet ved sammenstikning af mindst to druesorter.«, da rosévine kan fremstilles af én druesort.

Derudover er antallet af kommuner blevet opdateret.

Enhedsdokumentet berøres ikke af denne ændring.

6. Henvisning til kontrolstrukturen

Affattelsen af henvisningen til kontrolstrukturen er blevet gennemgået for at harmonisere affattelsen med andre produktspecifikationer. Denne ændring er alene redaktionel. Denne ændring medfører ikke en ændring af enhedsdokumentet.

ENHEDSDOKUMENT

1. Betegnelse(r)

Côtes du Marmandais

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Stille rødvine og rosévine

NÆRMERE BESKRIVELSE

Tørre stille rødvine (fremstillet ved en sammenstikning af mindst to sorter) og rosévine. Det særlige ved vinstokbestanden er navnlig tilstedeværelsen af druesorten abouriou N, som er en sort fra Marmande. Rødvinene har en violet farve med aromaer, der minder om røde frugter, som giver en krydret, let og delikat duft. Smagen er fyldig, velafbalanceret med en vis tyngde og er meget harmonisk takket være elegancen og den udprægede smag af garvesyrer. Rosévinene er lyse, elegante og lette med en fremherskende aroma af hindbær og bolsjer.

Maksimalt indhold af æblesyre (rødvin): 0,4 g/l; Indhold af fermenterbart sukker ≤ 4 g/l; Et maksimalt alkoholindhold udtrykt i volumen på 10 %

Et maksimalt alkoholindhold udtrykt i volumen efter berigelse på 13 %.

GENERELLE ANALYTISKE KARAKTERISTIKA

Generelle analytiske karakteristika Maksimalt totalt alkoholindhold (i % vol.): Minimalt virkeligt alkoholindhold (i % vol.) Minimalt totalt syreindhold: Maksimalt indhold af flygtige syrer (i meq/l): Maksimalt totalt svovldioxidindhold (i mg/l):

Stille hvidvine

NÆRMERE BESKRIVELSE

Stille tørre hvidvine

Med en dominerende andel af sorten Sauvignon B er de tørre hvidvine generelt både runde, friske, lette og har en god eftersmag. Aromaerne, som især minder om eksotiske frugter og hvide blomster, giver en frisk og velafbalanceret smag.

Indhold af gæringsdygtig sukker på ≤ 4 g/l. Efter berigelse overstiger vinens totale alkoholindhold udtrykt i volumenprocent ikke 13 %.

Et maksimalt alkoholindhold udtrykt i volumen på 10 %.

GENERELLE ANALYTISKE KARAKTERISTIKA

Generelle analytiske karakteristika Maksimalt totalt alkoholindhold (i % vol.): Minimalt virkeligt alkoholindhold (i % vol.) Minimalt totalt syreindhold: Maksimalt indhold af flygtige syrer (i meq/l): Maksimalt totalt svovldioxidindhold (i mg/l):

5. Vinfremstillingsmetoder

5.1. Særlige ønologiske fremgangsmåder

Dyrkningspraksis

Beplantningstætheden er mindst 4 000 vinstokke pr. ha. Afstanden mellem rækkerne må ikke overstige 2,50 m. Arealet for hver enkelt vinstok må ikke overstige 2,50 m2. Dette areal opnås ved at gange afstanden mellem rækkerne med afstanden mellem stokkene.

Vinstokkene beskæres med følgende teknikker: Guyot-beskæring, kortbeskæring (Royat-beskæring) eller kort sporebeskæring.

Hver vinstok bærer højst 15 skud efter fjernelse af sideknopper.

Der kan gives tilladelse til kunstvanding.

Særlig ønologisk fremgangsmåde

Det er tilladt at anvende ønologisk kul til druemosten på højst 20 % af mængden af de rosévine, som fremstilles af den berørte vinavler for den pågældende høst. Efter berigelsen må vinenes totale alkoholindhold i volumen ikke overstige 13 %. Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugslov (code rural).

5.2. Maksimumsudbytte

Rødvine

66 hektoliter pr. hektar

Hvidvine

72 hektoliter pr. hektar

Rosévine

70 hektoliter pr. hektar

6. Afgrænset geografisk område

Druehøsten, vinfremstillingen og vinbehandlingen finder sted i følgende kommuner i departementet Lot-et-Garonne (i henhold til den officielle geografiske kode fra 26. februar 2020): Beaupuy, Bouglon, Cambes, Caubon-Saint-Sauveur, Castelnau-sur-Gupie, Cocumont, Escassefort, Guérin, Lachapelle, Lagupie, Lévignac-de-Guyenne, Marcellus, Marmande, Mauvezin-sur-Gupie, Meilhan-sur-Garonne, Monteton, Montpouillan, Peyrière, Romestaing, Saint-Avit, Saint-Géraud, Saint-Martin-Petit, Saint-Sauveur-de-Meilhan, Sainte-Bazeille, Samazan, Seyches ogVirazeil.

7. Primære druesort(er)

Abouriou B

Cabernet franc N

Cabernet-Sauvignon N

Cot N - Malbec

Fer N - Fer Servadou, Braucol, Mansois, Pinenc

Gamay N

Merlot N

Sauvignon B - Sauvignon blanc

Sauvignon gris G - Fié gris

Syrah N - Shiraz

8. Tilknytning til det geografiske område

Floden Garonne har gennemskåret terrænet og blotlagt nogle veldrænede og solrige skråninger, som strækker sig fra Entre-Deux-Mers mod nord til skoven i Les Landes mod syd. Grusjorden på venstre bred og den mere lerede jord på højre bred egner sig godt til druesorterne i Sydvest, og dertil kommer en tidlig lokal druesort: abouriou N. Det varme og tørre klima om efteråret betyder, at druerne modner godt. Hvidvinene er friske med god eftersmag og runde, når de lagres på vinbærme. Rosévinene er lyse og lette med en fremherskende aroma af hindbær og bolsjer. Rødvinene er runde med en vis tyngde, og druesorterne cot N og syrah N giver aromaerne af røde frugter en krydret duft.

9. Andre vigtige betingelser (emballering, mærkning, andre krav)

Retsgrundlag:

National lovgivning

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende produktionsfasen og vinbehandlingen, består af parceller i følgende kommuner i departementet Gironde (i henhold til den officielle geografiske kode af 26. februar 2020): Grignols og Saint-Michel-de-Lapujade.

Retsgrundlag:

National lovgivning

Type supplerende betingelse:

Supplerende bestemmelser om mærkningen

Beskrivelse af betingelsen:

På etiketten for vine med den kontrollerede oprindelsesbetegnelse »Côtes du Marmandais« er det tilladt at angive »Sud-Ouest« som større geografisk enhed. Denne større geografiske enhed kan også angives i prospekter og på beholdere. Skriftstørrelsen på bogstaverne for den større geografiske enhed må hverken i højden eller bredden være større end størrelsen på de bogstaver, som den kontrollerede oprindelsesbetegnelse angives med.

Link til produktspecifikationen

https://info.agriculture.gouv.fr/gedei/site/bo-agri/document_administratif-666a8621-10ce-4487-88a4-76522ce0805e

(1) EFT L 9 af 11.1.2019, s. 2.